Document ID: /roh_data/filtered/fineweb-2-filterrobots_roh.jsonl.gz/22346

Dapi che Daniel Koch da l'Uffizi federal per sanadad (BAG) ha cusseglià da far vacanzas en Svizra, s'augmentian las reservaziuns a moda considerabla. Quai mussa ina retschertga da la Fundaziun medias rumantschas tar campadis e vitgs da vacanzas en Surselva, en Engiadina ed en Val Müstair.
Malgrà bunas aspectativas, regia tuttina ina tscherta malsegirezza: Davent da mez matg dastgan ils campadis avrir per ils osps stabels. Cura ch'els dastgan dentant puspè beneventar tut tschels osps n'è anc betg cler. Vess spetgan ils campadis er sin novas cura ch'i pon avrir lur ustarias. Ins quinta ch'il Cussegl federal dettia part oz suentermezdi co i va enavant cun la gastronomia.